पाएं अपने शहर की ताज़ा ख़बरें और फ्री ई-पेपरडाउनलोड करें
आबू वन्यजीव अभयारण्य में सांभर व खरगोश के शिकार के आरोपी को वन विभाग की टीम ने गिरफ्तार किया। डीएफओ विजय शंकर पांडेय ने बताया कि वन्यजीवों के शिकार की रोकथाम एवं नियंत्रण तथा वन्यजीवों के शिकार अपराध प्रकरण में फरार चल रहे आरोपी को पकड़ने के लिए अभियान चलाया गया।
इस दौरान क्षेत्रीय वन अधिकारी भरतसिंह देवड़ा के नेतृत्व में सहायक वनपाल मोहन राम चौधरी, राजेश विश्नोई एवं वनरक्षक राजकुमार यादव, सवाराम, देवी चौधरी, आनंद चितारा 3 दिसंबर 2020 सांभर शिकार प्रकरण में फरार चल रहे मुख्य आरोपी सोमाराम पुत्र भीकाजी जोगी को 26 अप्रैल 2021 को दबिश देकर गिरफ्तार किया एवं न्यायालय में पेश किया।
इसके बाद 28 अप्रैल को न्यायिक अभिरक्षा के लिए आबूरोड जेल में भेजा गया। इसी प्रकार 3 अप्रैल को जंगली खरगोश के शिकार प्रकरण में फरार मुख्य आरोपी अर्जुन उर्फ शिवड़ा पुत्र भैराराम भील निवासी देलवाड़ा के घर दबिश देकर 30 अप्रैल को गिरफ्तार किया एवं अर्जुन के घर की तलाशी में सांभर का सींग भी बरामद हुआ। आरोपी को माउंट आबू न्यायालय में पेश किया।
इसके बाद कोविड-19 की रिपोर्ट आने के बाद शनिवार को न्यायिक अभिरक्षा में आबू रोड जेल में भेजा जाएगा। इसी क्रम में वन्य जीव शिकार प्रकरणों में लिप्त व सहयोगी आरोपियों को पकड़ने की कार्रवाई जारी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn